Grigori Minaškin

Grigori Minaškin (sündinud 1. veebruaril 1991 Tallinnas) on Eesti judoka.

Ta lõpetas aastal 2007 Tallinna Paekaare Gümnaasiumis põhikooli. Lisaks on ta õppinud Tallinna Lasnamäe Mehaanikakoolis automaatikat ja Eesti-Ameerika Äriakadeemias ärijuhtimist.

Sportima hakkas ta aastal 1999. Tema treenerid on olnud Feliks Saakjan ja Aleksei Budõlin.

2016. aasta Euroopa meistrivõistlustel Kaasanis võitis ta kehakaalus kuni 100 kg pronksmedali."Grigori Minaškin võitis judo EM-il pronksmedali" ERR sport, 23. aprill 2016

Ta esindas Eestit kaalukategoorias kuni 100 kg 2016. aasta suveolümpiamängudel Rio de Janeiros ja 2020. aasta suveolümpiamängudel Tōkyōs."Eesti olümpiasportlane lõpetas sportlaskarjääri" Delfi, 8. juuli 2023

 Viited 

 Välislingid 
 Biograafia ESBL-is
 "Judoka Grigori Minaškin lõpetas sportlaskarjääri" ERR sport, 8. juuli 2023

Kategooria:Eesti judokad
Kategooria:Eesti sambomaadlejad
Kategooria:Sündinud 1991